CELEX: 62014CA0521
Language: hu
Date: 2016-01-21 00:00:00
Title: C-521/14. sz. ügy: A Bíróság (negyedik tanács) 2016. január 21-i ítélete (a Korkein oikeus [Finnország] előzetes döntéshozatal iránti kérelme) – SOVAG – Schwarzmeer und Ostsee Versicherungs-Aktiengesellschaft kontra If Vahinkovakuutusyhtiö Oy (Előzetes döntéshozatal — Igazságügyi együttműködés polgári ügyekben — 44/2001/EK rendelet — 6. cikk, 2. pont — Joghatóság — Harmadik személy által az eredeti eljárás bírósága előtti eljárásban részt vevő féllel szemben benyújtott, helytállás okán való perbehívási vagy beavatkozási kérelem)

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/14
            
         A Bíróság (negyedik tanács) 2016. január 21-i ítélete (a Korkein oikeus [Finnország] előzetes döntéshozatal iránti kérelme) – SOVAG – Schwarzmeer und Ostsee Versicherungs-Aktiengesellschaft kontra If Vahinkovakuutusyhtiö Oy
   (C-521/14. sz. ügy) (1)
   
   ((Előzetes döntéshozatal - Igazságügyi együttműködés polgári ügyekben - 44/2001/EK rendelet - 6. cikk, 2. pont - Joghatóság - Harmadik személy által az eredeti eljárás bírósága előtti eljárásban részt vevő féllel szemben benyújtott, helytállás okán való perbehívási vagy beavatkozási kérelem))
   (2016/C 098/17)
   Az eljárás nyelve: finn
   
      A kérdést előterjesztő bíróság
   
   Korkein oikeus
   
      Az alapeljárás felei
   
   
      Felperes: SOVAG – Schwarzmeer und Ostsee Versicherungs-Aktiengesellschaft
   
      Alperes: If Vahinkovakuutusyhtiö Oy
   
      Rendelkező rész
   
   A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet 6. cikkének 2. pontját úgy kell értelmezni, hogy annak hatálya kiterjed egy harmadik személy által a nemzeti jog rendelkezéseivel összhangban az eredeti eljárás alperesével szemben és ezen eredeti kérelemhez szorosan kapcsolódó kérelem tárgyában előterjesztett keresetre, amellyel e harmadik személy az általa az említett eredeti eljárás felperesének nyújtott kártérítés megtérítését kéri, feltéve hogy e kereset nem az említett alperesnek az ügyében egyébként joghatósággal rendelkező bíróság eljárása alóli kivonására irányul.
   
      (1)  HL C 34., 2015.2.2.